दिनै दी खेढ खत्म होने दे समें गंभीर 102 ते सचिन 58 रन उप्पर खेड्ढा करदे हे। जिस चाल्ली कन्नै भारतीय बल्लेबाजें इक दिन पैह्‌लें गै फालोआन दी शर्म झह्‌ल्लने दे बाद दूई बारी इच प्रदर्शन कीता ऐ उस थमां हुन इस मैच दे ड्रा होने दी मेद जगी गेई ऐ। इस थमां पैह्‌लें भारत दी पैह्‌ली बारी 305 रनें उप्पर सिमटी गेई ही ते इस चाल्ली ओह्, न्यूजीलैंड थमां 314 रन पिच्छें रेई गेआ। न्यूजीलैंड ने पैह्‌ली बारी इच 619 रन बनाए हे। फालोआन खेड्ढन उतरी दी टीम इंडिया गी कल्ल दूई बारी इच कार्यवाहक कप्तान वीरेंद्र सहवाग दे रूप इच तौले गै पैह्‌ला झटका लग्गी गेआ ते उसले इयां लग्गन लगा हा जे भारत चौथे गै दिन मैच हारी जाग ब द्रविड़, गंभीर ते सचिन दी बारी ने भारत गी मैच बचाने दी स्थिति इच तां खड़ा करी गै दित्ता ऐ।